ઉપરોક્ત શિપમેન્ટ એ ભારતની પ્રજા તરફથી અફઘાનિસ્તાનના લોકોને મદદ માટે મોકલવામાં આવનાર કુલ 1.1 મિલિયન ટન ઘઉંના પ્રથમ ભાગરૂપે શિપ કરવામાં આવ્યું છે અને આવનારા મહિનામાં આ જ રીતે ભારત અફઘાનિસ્તાનને ચાબહાર પોર્ટ દ્વારા જ ઘઉંના શિપમેન્ટ્સ અફઘાનિસ્તાન મોકલતું રહેશે. વ્યુહાત્મક દ્રષ્ટિકોણથી ચાબહાર પોર્ટનું મહત્ત્વ ભારત, અફઘાનિસ્તાન અને ઈરાન એમ ત્રણેય રાષ્ટ્રો માટે ખૂબ છે અને આથી જ ભારતના વડાપ્રધાન નરેન્દ્ર મોદી, ઈરાનના પ્રમુખ હસન રુહાની અને અફઘાનિસ્તાનના પ્રમુખ અશરફ ઘાનીએ ચાબહારને બને તેટલું જલ્દીથી કાર્યરત કરવાના પ્રયાસો કર્યા હતા.